Atklāta konkursa 
[bookmark: _Hlk149835394]“Vispārīgā vienošanās par tiesībām veikt projektoru un multimediju ekrānu piegādi Rīgas valstspilsētas pašvaldības struktūrvienību vajadzībām”
 ID Nr. CAIP 2024/74

Atbildes uz 23.09.2024. iesniegtajiem jautājumiem 

Jautājums:
1. Atklāta konkursa nolikuma 3.5.apakšpunkta atlases prasību izpilde.

Atklāta konkursa nolikuma 3.5.apakšpunkta atlases prasības izpildei Pretendentam ir jāiesniedz:
[bookmark: _Hlk177996679]Pretendentam jāiesniedz ražotāja autorizēta servisa apliecinājums par garantijas un pēcgarantijas saistību pārņemšanu, ja pretendenta rīcība kļūst ierobežota (piemēram, maksātnespēja, likvidācija, tiesiskā aizsardzība u.c.).
	vai
Ja pretendenta piedāvāto iekārtu ražotāja autorizēts serviss atrodas ārvalstīs, tad jāiesniedz apliecinājums, ko izsniedzis iekārtu ražotājs par garantijas un pēcgarantijas saistību pārņemšanu, ja pretendenta rīcība kļūst ierobežota.

Vai pareizi saprotam, ka atklāta konkursa nolikuma 3.5.apakšpunkta izpildei Pasūtītājs par atbilstošu atzīs arī iekārtu ražotāja izsniegtu apliecinājumu, ka ražotājs uztur un uzturēs no Pretendenta neatkarīgu ražotāja autorizētu servisu Latvijā (apliecinājumā norādot ražotāja autorizētā servisa nosaukumu un kontaktinformāciju), kas pārņems saistības, ja Pretendenta rīcība kļūst ierobežota?

Šī ir vispārpieņemta prakse, ka pats ražotājs uztur servisa centru un iepirkumos izsniedz šāda veida apliecinājumus par saistību pārņemšanu, jo tieši ražotājs ir atbildīgs par saviem produktiem.
Arī Vispārīgās vienošanās projekta (10. pielikums) 1.6.apakšpunkts nosaka, ka “… ir pieļaujama Preču ražotāja pievienošana vai aizstāšana. Piegādātājs pirms šādas maiņas iesniedz Pasūtītājam šādus dokumentus”, kur 1.6.1.apakšpunkts nosaka iesniedzamos dokumentus: “iekārtu ražotāja vai tā autorizētā pārstāvja izsniegts apliecinājums, ka uz nomainīto tehniku un to komponentēm tiks attiecināta ražotāja garantija vismaz 2 (divi) gadus un, ka uzņemsies garantijas saistības par piedāvātajām iekārtām, ja Piegādātāja rīcība kļūst ierobežota”.

Atbilde:
Jā, šāds ražotāja izsniegts apliecinājums tiks uzskatīts par atbilstošu atklātā konkursa nolikuma prasībām. 


Jautājums:
2. Atklāta konkursa nolikuma 3.5.apakšpunkta atlases prasības apjoms.

Atklāta konkursa nolikuma 3.5.apakšpunkta atlases prasības izpilde satur jēdzienu “garantijas un pēcgarantijas saistību pārņemšanu”.
Vai pareizi saprotam, ka ar šo Pasūtītājs ir domājis garantijas saistību pārņemšanu un pēcgarantijas servisu ?
Ja nē, tad lūdzu pēc būtības skaidrot jēdzienu “pēcgarantijas saistību pārņemšana”, jo saskaņā ar iepirkuma dokumentāciju, piegādāto preču kontekstā Pretendenta saistības tiek ierobežotas ar preču garantijas laiku.

Atbilde:
Jā, ir jānodrošina garantijas pārņemšana un pēcgarantijas serviss. 
